Gaby

Gabriel „Gaby“ Fernandes Arenas ()—ispaniyalik futbolchi,yarim himoyachi sifatida oʻynagan.1983-yil 10-iyulda Ispaniyaning Madrid shahrida tugʻilgan.Murabbiy.

Klubdagi faoliyati

Dastlabki yillar 
Gaby Fernandes "Atletiko Madrid" tarbiyalanuvchisi.2017-2018-yillarda u Segunda B da „matraschilar“ning ikkinchi jamoasida (Atletiko Madrid B) oʻynagan.Primerada debyuti 2004-yil 7-fevralda Mestalya da boʻlib oʻtdi.Keyingi mavsumda Gaby „Xetafe“ga ijaraga berildi va u yerda 32 ta oʻyinda maydonga tushdi va 2 ta gol urdi.Ijara muddati tugagach, u „Atletiko Madrid“ bazasiga qoʻshildi va u bilan yana ikki mavsum oʻtkazdi.

"Saragosa" 
2007-yilning fevralida Gaby 9 million yevro evaziga „Real Saragosa“ jamoasiga oʻtib, toʻrt yillik shartnoma imzoladi. 1-iyul kuni Gaby rasman „Saragosa“ futbolchisiga aylandi va 25-avgustda u klub safida 2007/08-yilgi mavsumning 1-davrasida debyut qildi va deyarli darhol asosiy tarkibda futbolchisiga aylandi.Mavsum oxirida „Saragosa“ Segundaga uchib ketdi, biroq bir yildan soʻng „Xeres“ va "Tenerife" bilan birga Primeraga qaytdi.2009/10-yilgi mavsumda jamoa 14-oʻrinni egalladi va Gaby birinchi marta aragonliklarni sardorlik bogʻichini qoʻlga kiritdi.

2010/11-yilgi mavsum ispaniyalik uchun gollarga boy boʻldi: u 11 ta gol urdi, ulardan 6 tasi penaltidan.2011-yil 12-martda Gaby „Valensiya“ga qarshi oʻyinda dubl qayd etdi (ikkalasi ham penaltidan), natijada uning jamoasi 4:0 hisobida gʻalaba qozondi.U "Real Madrid"ga qarshi oʻyinda raqib darvozasini ishgʻol qildi va „Saragosa“ga gʻalaba keltirdi. La Liganing soʻnggi turida „Levante“ga ikki marta gol urdi. Gaby Ispaniya chempionatida 36ta o‘yin o‘tkazib, ikki turni diskvalifikatsiya tufayli o‘tkazib yubordi."Saragosa" esa avvalgi mavsumdagidek 14-o‘rinni egalladi.

"Atletiko Madrid" 
2011-yilning 1-iyulida Gaby 3 million yevro evaziga "Atletiko"ga qaytdi.28-iyul kuni u Yevropa ligasining saralash bosqichida Norvegiyaning „Stromsgodset“ jamoasiga qarshi oʻynagan „matraschilar“ uchun rasmiy oʻyin oʻtkazdi.Gaby ilk golini 4-dekabr kuni „Rayo Valekano“ga qarshi o‘yinda (Ispaniya chempionatining 14-turi) qaytganidan so‘ng kiritdi.Toʻgʻri oʻsha oʻyinda u toʻpni oʻz darvozasiga yoʻlladi va bu „Atletiko“ning 3:1 hisobida gʻalaba qozonishiga xalaqit bermadi.

2011/12-yilgi Yevropa Ligasida Gaby 17 ta oʻyin oʻtkazdi, u „Valensiya“ga qarshi ikkala yarim finalda ham,Bilbaoning „Atletik“iga qarshi final oʻyinida ham ishtirok etdi.U yerda Mario Suares bilan birgalikda istedodli bask yarim himoyachilariga muvaffaqiyatli qarshilik koʻrsatdi. „Atletiko“ 3:0 hisobida g‘alaba qozondi,Gaby esa faoliyatidagi ilk sovrinni qo‘lga kiritdi.Madridliklar La Ligada 5-oʻrinni egalladi.

2012-yilning yozida „Atletiko“dan Antonio Lopes,Luis Perea,Alvaro Dominges (ikkinchi va uchinchi sardorlar) ketganidan keyin „matraschilar“ bosh murabbiyi Diego Simeone Gabyni jamoa sardori etib tayinladi.Gabyning sardor sifatidagi ilk uchrashuvlaridan biri UEFA Superkubogi oʻyini (31-avgust) boʻlib, unda Madridliklar Falkaoning xet-triki evaziga "Chelsi"ni magʻlub etishdi.

2012/13-yilgi mavsumda avvalgidek,Gaby oʻz klubi yarim himoyasining asosiy oʻyinchilaridan biri boʻlib qoldi.U Ispaniya Kubogida 8 ta oʻyinda maydonga tushdi, jumladan „Real“ga qarshi final oʻyinida.Bu oʻyin 2:1 hisobida „Atletiko Madrid“ foydasiga yakunlandi (hal qiluvchi gol qoʻshimcha vaqtda kiritildi).114-daqiqada Krishtianu Ronaldu Gabyga nisbatan qoʻpollik qilgani (Gabyni oyogʻiga tepgan edi) uchun toʻgʻridan-toʻgʻri qizil kartochka oldi.Ammo Gabyning oʻzi ham soʻnggi qoʻshib berilgan daqiqada maydondan chetlatildi va vaqtni choʻzganligi uchun ikkinchi sariq kartochka olgandi.Finaldagi g‘alaba „Atletiko“ga nafaqat kubokni, balki 14 yil ichida ilk bor Madrid derbisida ham g‘alaba qozonish imkonini berdi.

Keyingi mavsumda Gaby „Atletiko“ libosida oʻzining 200-oʻyinini oʻtkazdi (Ispaniya chempionatining 25-turi „Osasuna“ga qarshi safarda).U La Liganing 36 oʻyinida maydonga tushdi jumladan, 2014-yilning 17-may kuni „Kamp Nou“ da liga chempionligi aniqlangan oʻyinda.Ikkinchi boʻlim boshida Gaby burchak toʻpini tepdi, uni Diego Godin gol bilan yakunladi.Bu „matraschilar“ga hisobni tenglashtirish imkonini berdi (1:1).Natija oʻyin oxirigacha saqlanib qoldi va „Atletiko“ga 1996-yildan beri birinchi marta oltin medallarni qoʻlga kiritishga imkon berdi, „ Barselona“ esa ikkinchi oʻrinda qoldi.

Milliy chempionatdagi muvaffaqiyatidan tashqari „Atletiko“ Yevropa Chempionlar Ligasi finaligacha yetib bordi va u yerda „Real“ga yutqazgan boʻlsada, lekin asosiy vaqtning so‘nggi daqiqalarigacha matraschilar oldinda bo‘lishdi. 2014-yilning 4-iyulida Gaby Atletiko Madrid bilan 2017-yilgacha shartnoma imzoladi va klub bilan amaldagi shartnomasini bir mavsumga uzaytirdi.

2014-yil avgust oyida Gaby Ispaniya Superkubogining ikkita oʻyinida ishtirok etdi, unda mamlakat chempioni „Atletiko“ kubok sohibi „Real Madrid“ga qarshi chiqdi.Kubok Mario Manjukichning uy uchrashuvida urgan gʻalaba goli evaziga „matraschilar“ga nasib etdi.2014/15-yilgi mavsumda „Atletiko“ La Ligada 3-oʻrinni egalladi.Shuningdek Chempionlar Ligasi va mamlakat kubogi 1/4 finaliga chiqdi. „Barselona“ bilan kubokning yarim finalchisi aniqlanadigan javob oʻyinida Gaby tribuna ostidagi xonada sodir boʻlgan voqea tufayli tanaffusda maydondan chetlatildi.

Yevropa Chempionlar ligasining 2015/16-yilgi qur’a tashlash marosimida Gaby „Atletiko“ning barcha 13 oʻyinida, shu jumladan Milandagi finalda ham ishtirok etgan.U yerda xuddi ikki yil oldin Madrid derbisining navbatdagi epizodi „Real Madrid“ — „Atletiko“ boʻlib oʻtdi.Gaby asosiy va qoʻshimcha boʻlimlarda 120 daqiqa oʻynadi va oʻz penaltisini aniq amalga oshirdi, lekin umuman olganda „Real Madrid“ futbolchilari penaltilarni aniqroq bajarishdi-5:3.Kubok yana „qaymoqranglilar“ga nasib etdi.

2017-yilning 16-sentabrida Gaby „Atletiko“ning „Malaga“ga qarshi uy uchrashuvida (Ispaniya chempionati 2017/18-yilgi mavsum 4-tur, hisob 1:0) 90 daqiqa maydonga tushdi.Bu oʻyin eski Visente Kalderon oʻrniga qurilgan Wanda Metropolitano stadionini rasmiy ochilishi edi.Tribunalarda 63 000 tomoshabin jumladan Ispaniya qiroli Filipp VI ishtirok etdi.Keyinroq 27-turda Gaby „Atletiko“ safidagi 400-uchrashuvini oʻtkazdi.Unga qadar Madrid klubidan atigi 6 nafar futbolchi bu koʻrsatkichga erisha olgan.

Yevropa Chempionlar Ligasi guruh bosqichida „Qorabog'“ bilan durangdan soʻng, „Atletiko“ning Chempionlar Ligasi pley-off bosqichiga chiqa olmasligi uchun aniq boʻlganida, Gaby Yevropa Ligasida oʻynash imkoniyati haqida salbiy gapirib „Bugun Yevropa Ligasi-bu axlat, lekin biz u yerda oʻynashimiz kerak“ ().Shunga qaramay, u Yevropa Ligasining-2017/18 bahorgi qismining 8 ta oʻyinini oʻtkazdi (barchasi 1/8 javob oʻyinidan tashqari) va finalda Koke uzatmasidan keyin gol urdi va yakuniy hisobni oʻrnatdi-3:0 „Atletiko“ foydasiga."Marsel"ga qarshi oʻyindagi gol Gaby uchun ikki mavsumdagi birinchi,Yevropa ligasidagi g‘alaba goli esa faoliyatidagi ikkinchisi bo‘ldi.

"Al-Sadd" 
2018-yilning yozida Gaby Qatarning „Al-Sadd“ klubiga oʻtdi.Uni Jezualdo Ferreyra boshqargan va keyingi yili Qatar chempionligini qoʻlga kiritgan."Al-Sadd" bilan ikki mavsumdan soʻng u oʻynashni tugatishini eʼlon qildi.

Jamoa faoliyati 
20 yoshgacha boʻlgan Ispaniya terma jamoasi tarkibida Gaby 2003-yilgi FIFA U-20 Jahon chempionatida ishtirok etgan.Musobaqada ispaniyalik yarim himoyachi 7 ta oʻyin oʻtkazib, argentinalik tengdoshlari darvozasiga bitta gol urdi.

"Levante"-"Saragosa" uchrashuvidagi voqea. 
2014-yil sentyabrida ispan matbuotida 2011-yil 21-mayda bo‘lib o‘tgan „Levante“ va „Saragosa“ klublari o‘rtasidagi o‘yin kelishilgan bo‘lishi mumkinligi haqida maʼlumot paydo bo‘ldi.Mehmonlar Primerada qolishi uchun gʻalaba kerak edi va ular bunga erishdilar."Saragosa"ning oʻsha paytdagi sardori Gaby ikkita gol urdi.2014-yil 2-oktabrda Gaby Ispaniyaning Korrupsiya va uyushgan jinoyatchilikka qarshi kurash bo‘yicha maxsus prokuraturasiga ko‘rsatma berib, o‘yinning kelishilganlik xususiyatini tasdiqladi.Bundan tashqari u klubning iltimosiga binoan harakat qilganini va oʻyin natijasidan shaxsiy manfaatdor emasligini aytdi, chunki u allaqachon „Atletiko“ bilan shartnoma boʻyicha kelishib olgan edi.Prokurorlarga ko‘ra „Saragosa“ ustozi Xaver Agirre va 9 nafar jamoa o‘yinchisi „Levante“ futbolchilariga kerakli natijani taʼminlash uchun 965 ming yevro naqd pul bergan.

2015-yil yanvarda Valensiya sudi Levante va Saragosa  oʻrtasidagi kelishilgan oʻyin boʻyicha daʼvoni qabul qildi.

Yutuqlari 
"Atletiko Madrid"

 Ispaniya chempioni-2013/14
 Ispaniya kubogi sohibi-2012/13
 Ispaniya Superkubogi sohibi-2014
 Yevropa ligasi gʻolibi-2011/12,2017/18
 UEFA Superkubogi gʻolibi-2012
 Yevropa Chempionlar ligasi finalchisi-2013/14,2015/16

"Al Sadd"

 Qatar chempioni-2018/19
 Qatar kubogi sohibi-2020
 Shayx Yassim kubogi sohibi-2019

Manbalar

Havolalar 

 Atletiko veb-saytidagi profil )

Ispaniya futbolchilari
Madridda tugʻilganlar
Yashayotgan insonlar
1983-yilda tugʻilganlar
10-iyulda tugʻilganlar